תמר מרין

תמר מרין (נולדה ב-1975) היא סופרת, עורכת, מבקרת, ומרצה לספרות וכתיבה ישראלית.

ביוגרפיה 

מרין היא ילידת תל אביב, בת למחזאי והתסריטאי חיים מרין ולבמאית, המורה למשחק והקריינית מלכה מרין. היא בוגרת תיכון תלמה ילין במגמת תיאטרון. בתחילת שנות ה-20 לחייה, טרם פנתה ללימודי הספרות, הופיעה במסגרת להקת תיאטרון המחול של רינה שיינפלד.

מרין היא בעלת תואר דוקטור בספרות עברית מאוניברסיטת תל אביב. הדיסרטציה שלה עסקה בפרוזאיקוניות הישראליות הראשונות: יהודית הנדל, עמליה כהנא-כרמון ורחל איתן ויחסיהן עם קאנון הספרות העברית.

בין 2002–2011 לימדה באוניברסיטת תל אביב. בשנים 2011–2013 שימשה עמיתת פוסט-דוקטורט ומרצה אורחת לספרות עברית וישראלית באוניברסיטת נורת'ווסטרן באילינוי. כיום משמשת מרצה לספרות ולכתיבה במחלקה לספרות עברית ובתוכנית למגדר באוניברסיטת בן-גוריון בנגב. לאורך השנים הנחתה סדנאות כתיבה בבית אריאלה, "מנשר לאמנות" ועוד. החל ב־2022 מרין היא עורכת ראשית שותפה של כתב העת "מאזנים".

חיים אישיים 
מרין הייתה נשואה לסופר מתן חרמוני. היא חיה בתל אביב עם בנם ובתם, ולאחר גירושיה ניהלה מערכת יחסים עם אישה.

יצירתה 

סיפורים פרי עטה ראו אור בכתבי העת "הו!" ו"קשת החדשה".
רומן הביכורים שלה, "ילדים", ראה אור בשנת 2015 בהוצאת "ידיעות ספרים" וזיכה אותה בפרס שרת התרבות ליוצרים בראשית דרכם ובפרס קוגל לספרות יפה. ספרה השני, "מה אתה מסתכל על" יצא לאור ב-2018 בהוצאת ידיעות ספרים. ב-2021 זכתה בפרס היצירה לסופרים עבריים על יצירתה הספרותית. בשנת 2022 יצא לאור, ב"הוצאת אחוזת בית", ספרה "הדיירת", רומן על חיי גירושים.

מרין כתבה לאורך השנים ביקורות ספרות במוספי הספרות של העיתון "הארץ". רשימות הביקורת שלה זיכו אותה בפרס ברנשטיין לשנת 2014 בתחום הביקורת.

ספר העיון שלה על עליית הפרוזאיקוניות הישראליות הראשונות: Spoiling the Stories: The Rise of Israeli Women's Fiction יצא לאור בהוצאת אוניברסיטת נורת'ווסטרן ב-2016. בנוסף, מאמרים פרי עטה התפרסמו בכתבי עת אקדמיים שונים בעברית ובאנגלית.

קישורים חיצוניים

מכּתביה 
 .
 "שומן", מאזנים, מרץ 2021.
 
 "אוכל, אהבה, וחטאים בשבעה של אמא של מ'", המוסך, אתר הספרייה הלאומית, 20 ביולי 2017.
 .
 .
 .

ראיונות 
 
 יוני ליבנה, ראיון עם תמר מרין לרגל הופעת הספר "ילדים", מדור הספרות של ידיעות אחרונות, 18 בדצמבר 2018 (הועבר לאתר "מיטת סדום" ב־18 בדצמבר 2015).

ביקורות 
 .
 .
 
 
 
 גל סלע, הדיירת: כשהרומן הראליסטי מחליף את ספרות הפולקלור, על הדיירת, פנס מוסף לביקורת ספרות, פברואר 2023.

הערות שוליים 

סופרות ישראליות
סופרים ישראלים
חוקרות ספרות ישראליות
חוקרי ספרות ישראלים
מבקרות ספרות ישראליות
מבקרי ספרות ישראלים
זוכות פרס ברנשטיין
זוכי פרס ברנשטיין
זוכות פרס שרת התרבות
זוכי פרס שרת התרבות
בוגרות תלמה ילין
בוגרי תלמה ילין
בעלות תואר דוקטור מאוניברסיטת תל אביב
בעלי תואר דוקטור מאוניברסיטת תל אביב
ישראליות זוכות פרסים: אמנות
תל אביב-יפו: אישים
זוכות פרס ראש הממשלה
זוכי פרס ראש הממשלה
זוכי פרס קוגל
זוכות פרס קוגל
סופרות כותבות עברית
סופרים כותבי עברית
להט"ביות ישראליות
ישראליות שנולדו ב-1975
ישראלים שנולדו ב-1975